**Opšti opis poslova i zadataka**

**za**

**eksperta za spoljnu kontrolu kvaliteta**

1. **Opis**

WBCInno projekat pod nazivom “Modernizacija WBC univerziteta kroz jačanje struktura i usluga za transfer znanja, istraživanje i inovacije” ([www.wbc-inno.kg.ac.rs](http://www.wbc-inno.kg.ac.rs)) realizuje se u okviru TEMPUS uz podršku Evropske Komisije (EACEA). Glavni cilj projekta je doprinos modernizaciji univerziteta na Zapadnom Balkanu kroz jačanje njihovih upravljačkih struktura/usluga za saradnju sa poslovnim okruženjem u oblasti transfera znanja, istraživanja I inovacija. Kao krajnji cilj očekuje se stvaranje jakih preduztetničkih univerziteta i inovativnih regiona.

Glavni fokus projekta je na razvoju Univerzitetske inovacione platforme uz podršku kolaborativnih softverskih alata za upravljanje inovacijama, sa namerom da se prikupe nove ideje od zaposlenih na fakultetu i studenata, i da se unapredi transfer znanja i komercijalizacija R&D rezultata. Univerzitetske strukture i usluge će biti razvijene i modernizovane sa ciljem efikasnije podrške u razvoju Biznis inkubatora (BI) i Naučno-tehnoloških parkova (STP) u zemljama Zapadnog Balkana.

Da bi se postigli postavljeni ciljevi, u Konzorcijum je uključeno 16 institucija:

* 5 univerziteta iz 3 zemlje Zapadnog Balkana:
  + Srbija – Univerzitet u Kragujevcu (UKG koordinator projekta), i Univerzitet u Novom Sadu (UNS),
  + Bosna i Hercegovina – Univerzitet u Zenici (UZ) i Univerzitet u Banja Luci (UBL)
  + Crna Gora – Univerzitet u Crnoj Gori (UM).
* 7 institucija za podršku poslovanju i inovacijama iz Zapadnog Balkana: Poslovno-tehnološki inkubator tehničkih fakulteta Beograd (BITF, Srbija), Biznis inovacioni centar – Kragujevac (BIC, Srbija), Biznis inkubator - Novi Sad (UNS, Srbija), Intranea Solutions – Kragujevac (INT, Srbija), Inovacioni centar u Banja Luci (ICBL, Bosna i Hercegovina), Poslovni inkubator “Inventivnost” – Podgorica (UPG, Crna Gora)
* 4 evropska univerziteta: Univerzitet u Brajtonu (UB, Velika Britanija), Tehnološki univerzitet u Gracu (TUG, Austrija), Univerzitet u Alikanteu (UA, Španija) i Tehnološki Univerzitet u Hamburgu (TUHH, Nemačka).
* 1 evropski instraživački centar: Centar za socijalne inovacije (ZSI, Austrija)

1. **Ciljevi**

Dok je interni monitoring kontinuirani proces koji realizuju svi partneri, spoljni monitoring bi trebalo da sprovodi spoljni ekspert van Konzorcijuma. Razumljivo je da je nezavisna osoba, koja nije uključena u projektne aktivnosti i koja je istovremeno ima iskustvo u aktivnostima vezanim za obezbeđivanje kvaliteta, u mogućnosti da ponudi objektivni stav pri proceni kvaliteta implementacije projekta.

Da bi se obezbedila objektivna ocena razvoja WBCInno projekta, u okviru aktivnosti **5.3 Eksterni monitoring**, biće otvoren konkurs za angažovanje spoljnog evaluatora sa odgovarajućim kompetencijama. Izabrani spoljni ekpert za Kontrolu kvaliteta (KK) trebalo bi da obezbedi podršku i kontrolu Koordinatora projekta i Tima za kontrolu kvaliteta, kao i da proceni sveukupni opšti pristup kontroli kvaliteta u okviru projekta.

1. **Opis poslova**

Rad spoljnog eksperta za kontrolu kvaliteta planiran je u okviru niza aktivnosti sa fokusom na spoljni monitoring implementacije WBCInno projekta. Ove aktivnosti će biti kontinualne i trajaće od oktobra 2013. do oktobra 2015.

Spoljni ekspert za kontrolu kvaliteta biće odgovoran za procenu kvaliteta realizovanih aktivnosti i isporučenih rezultata. Monitoring će se vršiti pomoću WBCInno platforme i najmanje 7 poseta eksternog monitoringa kombinovanih sa sastancima Upravnog odbora (UO) i radionicama. Predlog rasporeda i lokacija za sastanke Upravnog odbora i radionica su sledeći:

* 2. Upravni odbor – oktobar 2013 – Crna Gora – Univerzitet u Crnoj Gori
* 3. Upravni odbor – april 2014 – Španija – Univerzitet u Alikanteu
* 1. Radionica – septembar 2014 – Srbija – Univerzitet u Kragujevcu
* 4. Upravni odbor – novembar 2014 – Bosna i Hercegovina – Univerzitet u Zenici
* 3. Dan otvorenih vrata – februar 2015 – Crna Gora – Univerzitet u Crnoj Gori
* 5. Upravni odbor – jun 2015 – Bosna i Hercegovina – Univerzitet u Banja Luci
* 6. Upravni odbor – septembar 2015 - Srbija – Univerzitet u Novom Sadu

Posle svake posete, spoljni KK ekspert će izraditi individualni Izveštaj o spoljnom monitoringu, koristeći formu iz Priručnika za kontrolu kvaliteta i monitoring (Prilog G). Izveštaji bi trebalo da uključe procenu ekperta o realizaciji projekta i preporuke za unapređenje upravljanja i implementacije projekta.

***Aktivnosti***

|  |  |
| --- | --- |
| **5.3 Eksterni monitoring (UKG)** | **Očekivani period** |
| 5.3.5 Eksterni monitoring od strane eksternog KK eksperta pomoću WBCInno platforme | Kontinualno |
| 5.3.6 Eksterni monitoring od strane eksternog KK eksperta na licu mesta | Kontinualno |
| 5.3.7 Priprema Izveštaja o monitoringu | Kontinualno |

***Rezultati:***

* Realizacija projekta i aktivnosti se prati pomoću WBCInno platforme
* Realizovano najmanje 7 eksternih monitoring poseta
* Izrađeno najmanje 7 eksternih monitoring izveštaja (D5.3)
* Date preporuke za unapređenje kvaliteta implementacije I upravljanja.

***Rezultati:***

|  |  |  |
| --- | --- | --- |
| *Referentni broj* | *Naslov* | *Datum isporuke* |
| D 5.3 | Izveštaji o eksternom monitoringu  (7 individualnih izveštaja) | decembar 2013  jun 2014  novembar 2014  januar 2015  april 2015  avgust 2015  novembar 2015 |

1. **Kvalifikacije i veštine**

* Univerzitetska diploma (PhD ima prednost)
* Iskustvo u Tempus projektima (naročito u izveštavanju)
* Iskustvo u monitoringu i evaluaciji
* Poznavanje Tempus pravila u vezi sa tehničkim i finansijskim izveštavanjem
* Poznavanje engleskog jezika, govornog i pisanog
* Prednost imaju kandidati koji poseduju relevantno iskustvo i koji su učestvovali u univerzitetskim inicijativama u vezi sa modernizacijom obrazovanja, istraživanja i inovacija

1. **Izbor**

Izbor će se vršiti od strane Evaluacionog odbora Univerziteta u Kragujevcu (UKG), na osnovu gore pomenutih kriterijuma. Koordinator će sprovesti proceduru izbora u skladu sa nacionalnim i Tempus pravilima za javne nabavke.